sv en da nl ca da da de es da da da da da da da da da da sv da da da da da da da nb de da da da da en nn nn da nl da da da da de da da da da da da da da da da da da da nl da en da da es nl da
Vi går igen med i March mod Ensomhed | Billund Kommune
8.8.2022 11:32:37 CEST | Billund Kommune
Patrick Cakirli og følgeskab påbegynder i dag vandreturen på 2000 km på tværs af landet for at sætte fokus på ensomhed, som er en af de største helbredsudfordringer for folkesundheden i Danmark. Marchen rammer Grindsted på etape nr. 67 den 13. oktober.
Patrick Cakirli med FGU-elever ved rådhuset i Grindsted sidste år.
2.000 kilometer og 2,5 millioner skridt gennem 81 kommuner og 5 regioner. Det er noget af en tur, som Patrick Cakirli har sat sig for, når han, fra i dag den 8. august, til og med den 14. oktober, marcherer mod ensomhed. Konceptet for March mod Ensomhed er simpelt: Patrick må ikke gå, medmindre han har følgeskab - ellers skal han stå stille. På den måde bliver Patricks vandring symbol på vigtigheden af fællesskab, sammenhængskraft og social ansvarlighed i kampen mod ensomhed.
I 2021 var Billund Kommune også en del af marchen, og der var god opbakning fra de ca. 70-80 deltagere, der gik med på hele eller dele af ruten gennem kommunen. Fra Lego House gik der ca. 15 med. Da de forlod rådhuset i Grindsted, var de ca. 30 – heraf en del fra FGU i Grindsted. Ved Engsøen fik de følgeskab af ca. 20 mennesker mere fra Handelsskolen i Varde, og i løbet af ruten sluttede andre sig til, der havde hørt om marchen gennem bl.a. avisen og Facebook.
”Jeg synes, det var hyggeligt at gå og snakke med de andre og nyde det gode vejr,” fortæller FGU-elev Kristian Ellingsen, der sidste år gik 1,5 km med Patrick Cakirli.
Kristian glæder sig til igen at være en del af fællesskabet, da han i år skal hjælpe med fællesspisningen om aftenen d. 12. oktober. Det afholdes i samarbejde med Ungenetværket og Vestermarkskirken og finder sted i Vestermarkskirken i Grindsted. Morgenen efter fortsætter marchen fra rådhuset i Grindsted kl. 08.00 efter en let morgenmad.
Støtter ensomme og udsatte
Patrick Cakirli udfører March mod Ensomhed hvert år fra uge 32 til og med uge 41 for at sætte nationalt fokus på ensomhed som sundheds- og samfundsudfordring såvel som for at samle ind til March mod Ensomheds Landsindsamling, som i år støtter: RECOVERY BULLS - en idræts- og aktivitetsbaseret nonprofitorganisation, som blandt andet forebygger og afhjælper ensomhed blandt mennesker i udsatte livspositioner.
March mod Ensomhed ‘22 udføres i samarbejde med over 45 kommuner, Frivilligcentre & Selvhjælp Danmark, RECOVERY BULLS og Middelfart Sparekasse.
Patrick Cakirli kan træffes på mobil: 93 30 01 80.
Se ruten gennem Danmark.
Deltagelse er gratis, og man bestemmer selv, hvor og hvor langt man vil gå med.
Tilmelding foregår på March mod Ensomheds Facebook-side, hvor der også er mere praktisk info
Det er muligt at støtte March mod Ensomheds Landsindsamling via bankoverførsel (1686 3232619987) eller på MobilePay (425 000).
Tilmelding til fællesspisning i Vestermarkskirken senest 5. oktober på sms til: 28 96 11 40 med teksten MME, dit navn og antal personer.
Andreas BjerrePresse- og brandingchef
Direkte: 79 72 72 09
Mobil: 24 92 86 79
Patrick Cakirli med FGU-elever ved rådhuset i Grindsted sidste år.
Information om Billund Kommune
79 72 72 00https://billund.dk/
Børnenes Hovedstad, en del af Trekantområdet, en af Danmarks bedste erhvervskommuner.
Følg pressemeddelelser fra Billund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Billund Kommune
Billunds kommunaldirektør fylder 60 år3.10.2022 11:00:08 CEST | Pressemeddelelse
Kommunaldirektør i Billund Kommune Ole Bladt-Hansen fylder 60 år torsdag den 6. oktober.
Indsamlingen af tekstilaffald er gået over forventet – men en del tøj skulle have gået til genbrugsbutikkerne28.9.2022 12:00:00 CEST | Pressemeddelelse
Der er i løbet af de første tre måneder samlet mere tekstilaffald ind end forventet. Dog er en del af det indsamlede tekstil i så god stand, at det skulle have været afleveret til genbrugsbutikkerne.
Borgere får mere tryghed og selvbestemmelse i hjemmeplejen28.9.2022 08:00:00 CEST | Pressemeddelelse
Hjemmehjælpsmodtagere i Billund Kommune kan se frem til mere tryghed og større indflydelse på den hjælp, de modtager. Det sker, når kommunen sætter gang i et nyt tiltag med mindre teams af medarbejdere og større frihed til at hjælpe på den måde, der giver bedst mening for borgeren.
Genbrugspladserne brænder kun halvt så meget efter ”småt brændbart” er fjernet: Men der er store forskelle mellem pladserne27.9.2022 08:00:00 CEST | Pressemeddelelse
Genbrugspladserne i Billund Kommune har erstattet ”småt brændbart” med ”rest efter sortering”. Siden da er der brændt 44 % mindre affald fra de containere end normalt. Dog er der store forskelle mellem pladserne.
Flere dagtilbudspladser er på vej i Børnenes Hovedstad23.9.2022 14:20:40 CEST | Pressemeddelelse
Billund vokser og er især populær blandt børnefamilierne. Derfor etablerer Billund Kommune nu flere vuggestue- og børnehavepladser til de mange børn i Børnenes Hovedstad.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022